google/wiki40b huggingface dataset:
Det allrussiske utstillingssenteret

Det allrussiske utstillingssenteret (russisk: Всероссийский выставочный центр, forkortet ВВЦ) er en messehall i Moskva. Den ligger nordøst i byen i Prospekt Mira, like ved metrostasjonen VDNKh.
Dagens utstillingssenter åpnet i 1939, etter flere år med usikkerhet. Senteret skulle egentlig ha stått klart i 1937, men Stalin fikk personlig utsatt åpningen. I 1938 ble åpningen utsatt igjen da det ble bestemt at paviljongene ikke passet med landets «ideologiske retning».
Under annen verdenskrig var senteret stengt, og det åpnet ikke igjen før i 1954. I etterkrigstiden var senteret vert for over 300 nasjonale og internasjonale utstillinger hvert år, i tillegg til mange konferanser og seminarer. De årlige besøkstallene var på rundt 11 millioner, hvorav 600 000 var utlendinger. I 1989 hadde utstillingssenteret 82 paviljonger på tilsammen 700 000 kvadratmeter.
Det allrussiske utstillingssenteret omfatter nå 2 375 000 kvadratmeter med utstillingsplass, hvorav 266 000 kvadratmeter er innendørs, fordelt på omtrent 400 bygninger. Dette gjør at senterets areal er større enn fyrstedømmet Monaco.
Senteret er kjent for den 24 meter høye stål-statuen «Arbeideren og Kolkhoz-kvinnen», laget av Vera Mukhina til verdensutstillingen i 1937. Statuen har siden 2003 vært demontert og er under restaurasjon.
Dansk mesterskap i halvmaraton 2018

Dansk mesterskap i halvmaraton 2018 ble arrangert som en del av København halvmaraton 16. september 2018.
Absolute One Hit Wonders II

Absolute One Hit Wonders II er et samlealbum som inneholder flere av de største one hit wonders.
Albumet kom ut 25. juni 2007 ved siden av Absolute Music-serien.
Ærøskøbing

Ærøskøbing er en kjøpstad i Danmark. Byen ligger i Ærø kommune på Ærø og hører til i Region Syddanmark. Frem til kommunalreformen i 2007 lå den i Ærøskøbing kommune. Byen har 938 innbyggere (2013).
De eldste nevnte privilegier er fra Kong Hans' tid, men byen er noe eldre. Kjøpstadsrettighetene er fra 1522.
Byen har et velbevart sentrum med hus fra 1700-tallet. Mange av husene og de brolagte gatene, som er fra middelalderen, er fredet. Byen blir ofte kalt «eventyrbyen i Danmark».
Det kongelige mausoleum

Det kongelige mausoleum er et kongelig gravkapell på Akershus slott i Oslo. Det er oppført etter tegninger av Arnstein Arneberg og sto ferdig i 1948. 
I mausoleet står to sarkofager: I en hvit marmorsarkofag hviler kong Haakon VII og dronning Maud, i en grønn hviler kong Olav V og kronprinsesse Märtha. Begge sarkofagene er tegnet av Arneberg.
Gravkammeret er i kalksten fra Asker og de innvendige veggene er dekket av marmor fra Gjellebekk. Gulvet består av slipte kalkstensfliser. Et alter er plassert i en nisje. Alteret er ved Henrik Sørensen.
I kryptens vegg ved mausoleet er innmurt levningene etter kong Håkon V og dronning Eufemia overført fra Mariakirken.
Malteser

Opprinnelse og alder

Maltesen kan være blant de eldste europeiske miniatyrhundene av opprinnelse, men det kan også mange andre. Det hevdes at typen ble beskrevet allerede 200 år f.kr., men påstanden savner seriøs dokumentasjon. Noen hevder også at den kan nedstamme fra tibetansk terrier.
Aristotles (384–322 f.Kr.) skal ha nevnt en liten hund som canes melitenses, da han sammenlignet en hund med et mårdyr, men å ta det til inntekt for akkurat denne hunden er nok en sterk overdrivelse.
På 1600- og 1700-tallet skal typen ha blitt avlet ned i størrelse, så kraftig at dens livskraft og evne til reproduksjon ble sterkt nedsatt. 
Carl von Linné skal i 1792 ha notert ned, at disse hundene var på størrelse med et ekorn. Hunden skal ved hjelp av kryssavl med andre små hunder ha blitt rekonstruert som type, men tidlig på 1800-tallet skal den ha eksistert som minst ni ulike varianter, men kilden til denne opplysningen er tvilsom. Også disse påstanden savner imidlertid dokumentasjon.
Det er en kjensgjerning at ingen vet akkurat hvor og når maltesen oppsto. Beskrivelsen malteser, som ikke er spesifikk for øya Malta, men stammer fra det semittiske uttrykket màlat, betyr «med tilhold i havner». Roten til dette uttrykket er vanlig på såvel øya Méléda i Adriaterhavet, som i byen Melita på Sicilia og på Malta. Kynologer har derfor sluttet at forfedrene til denne hunden må ha hatt tilhold rundt i havnebyene i det sentrale nordlige Middelhavet, der de trolig livnærte seg ved å jaktet på små skadedyr i lagerbygg og lignende steder.

Utseende, anatomi og fysikk

Malteser er en liten kortbeint og langstrakt hund, med tett lang og slett hvit pels silkeaktig tekstur og uten underull. Pelsen vil imidlertid krølle om den ikke stelles daglig. Showhunder og vanlige familiehunder kan derfor framstå som svært ulike. Hannhunder blir cirka 21–25 cm høye, tispene cirka 20–23. Den lange pelsen røyter ikke, i likhet med puddel og bichon frise. Rasen kan på tross av sin størrelse takle mye mosjon, men også fint tilpasse seg en roligere tilværelse. Hodet har store mørkebrune øyne med sorte øyelokk og munnen saksebitt. Rasen skal ha korte, raske skritt.

Bruksområde

Malteser er en utpreget selskapshund og en populær utstillingshund. Rasen egner seg også utmerket til ulike former for hundesport, som for eksempel lydighet.

Lynne og væremåte

Malteser hevdes å være en oppmerksom, vennlig og følsom hund av natur. Den egner seg godt som familiehund og turkamerat, såvel på korte som lange spaserturen.
De forente arabiske emiraters herrelandslag i håndball

De forente arabiske emiraters herrelandslag i håndball er De forente arabiske emiraters landslag i håndball for herrer.
De forente arabiske emirater ble nummer fire i det asiatiske mesterskapet i 2014 og kvalifiserte seg derfor til Håndball-VM 2015 for første gang, men valgte å trekke laget 7. november 2014.
Fotball under Asialekene 1994

Fotball under Asialekene 1994. Fotball var en av flere sporter som var med i de tolvte Asialekene som ble arrangert i Hiroshima i Japan. Fotballturneringene ble avviklet i perioden 1. til 17. oktober i 1994. Det var 17 herrelag og fire damelag som deltok i fotballturneringene. Usbekistan vant finalen for menn med 4-2 over Kina og finalen for damer vant Kina med 2-0 over Japan.
Kvekerhjelp

Historie

Navnet Kvekerhjelp ble for første gang tatt i bruk i Norge i forbindelse med at Kvekergruppa i Stavanger hjalp nordmenn som måtte flykte fra byen, under andre verdenskrig. Det fortsatte etter krigen med tretti lastebiler som dro til Hamburg med mat og klær til nødlidende.
I 1963 var Kvekerhjelp den første private organisasjonen som fikk støtte fra Norsk utviklingshjelp (senere Norad).
Farsta strand tunnelbanestasjon

Farsta strand tunnelbanestasjon er en stasjon på Stockholms tunnelbane. Den ligger i bydelen Farsta strand i Söderort i Stockholm kommune.
Stasjonen er endestasjon på linje 18 (grønn). Stasjonen ble innviet 29. august 1971. Plattformen som tidligere lå utendørs i en dyp sjakt, er nå overbygd.
Siltstein

Siltstein er en klastisk sedimentær bergart som er satt sammen av partikler med størrelse mellom de grovere partiklene i sandstein og de finere i leirskifer. Den består mer enn to tredeler av siltpartikler, det vil si kornstørrelse som er mellom 0,002 og 0,006 mm. Vanlige mineraler i siltstein er kvarts, feltspat, glimmer og ulike leirmineraler, der de to førstnevnte er mer dominerende i grove partikkelstørrelser og i leirmineraler i finere størrelser.
Ordet silt er antagelig beslektet med salt. Språkrådet antar at opphavet antagelig kommer fra engelsk, men engelsk etymologi mener at opphavet mest sannsynlig er fra norsk og dansk, sylt.
Patriark

En patriark er en biskop med særskilt høy status. Bispedømmet eller kirken som ledes av en patriark, heter patriarkat. Fem patriarkater har røtter i oldkirken. De andre har kommet til på senere tidspunkter, enten som belønning for lojalitet mot kirken eller av religionspolitiske grunner.

Den husitiske kirkes patriark

Den tsjekkoslovakiske husittiske kirke, som ble grunnlagt i 1924, ledes av en patriark med sete i Praha.

Patriarker i den mormonske kirke

Jesu Kristi kirke av siste dagers hellige bruker tittelen "presiderende patriark". Den nåværende presiderende patriarken er emeritert siden 1979. Setet er Salt Lake City.

Patriarkat

Blant definisjonene på patriarkat er «(...) ei samfunnsform der eldre menn sit med kontrollen (...) [En annen definisjon er] ein subkultur av menn i alle aldrar som sit fast i ei løgnaktig grunnforteljing om guddomleg fadermakt. Denne subkulturen har politisk overherredømme i dei fleste land, og er årsaka til at dei fleste land er så katastrofalt vanstyrte».
Arne Rettedal

Bakgrunn

Rettedal var sønn av bonde Ola Rettedal og Rakel Kristine Berge. Han avla studenteksamen ved St.Svithun gymnas i 1947. Deretter var han på farens ønske en periode bonde på hjemgården før han i 1953 startet å studere til sivilingeniør ved Norges tekniske høgskole der han avla eksamen i 1957. Etter endt utdannelse arbeidet Rettedal en tid i firmaet Boy & Waage før han i 1961 startet eget konsulentfirma. Han drev dette til 1995.

Politisk karriere

I årene 1959–1963 var Rettedal medlem av Madla formannskap. Fra 1964 til 1965 var han ordfører i Madla. I 1965 ble Madla kommune sammen med store deler av Hetland kommune innlemmet i Stavanger. Retterdal ble da medlem av Stavanger bystyre  og ny ordfører i Stavanger. Ved valget i 1967 tapte de borgerlige valget i Stavanger, men Rettedal kom tilbake som ordfører i 1972 og innehadde vervet fram til 1981. Rettedal satt igjen i Stavanger bystyre fra 1988 til 1999. 
I periodene 1963–81 og 1988–99 satt Rettedal også i Rogaland fylkesting. Han var fylkesordfører i Rogaland 1988–91. 
I oktober 1981 ble han kommunal- og arbeidsminister i Kåre Willochs regjering, en stilling han hadde fram regjeringen gikk av i 1986.
Rettedal var en viktig samarbeidsarkitekt som betydde mye for samholdet da Kristelig Folkeparti og Senterpartiet i 1983 ble tatt inn i den andre Willochregjeringen. Han hadde en genuin tro på samarbeid mot sentrum både i fylkespolitikken og på nasjonalt plan.

Utmerkelser

Rettedal ble i 1993 utnevnt til ridder av 1. klasse av St. Olavs Orden. I 1977 ble han utnevnt til offiser i den franske Æreslegionen. I 1981 ble han utnevnt til medlem av den britiske ordenen Order of the British Empire (MBE) av dronning Elisabeth II.
I 2014 fikk Ny Olavskleiv i Stavanger navnet Arne Rettedals gate.

Annet

Rettedal fremstilles av Vegar Hoel i miniserien Lykkeland.
Den russiske hær under første verdenskrig

Aleksej Brusilov

Aleksej Brusilov var den mest vellykkede russiske generalen under den første verdenskrigen. Han ledet sin avdeling som var Russlands åttende armé gjennom utallige slag og hadde mange suksesser. Brusilov satte i gang en offensiv i Galicja sommeren 1915, og de østerriksk-ungarske styrkene ble fullstendig nedkjempet. På under en uke ble 193 000 østerriksk-ungarske soldater tatt til fange av Brusilovs soldater. Han tok senere kommando over sørvestfronten i 1915 som følge av hans lederskap i Galicja som er en region i østlige Sentral-Europa, i dag delt mellom Polen og Ukraina. Etter februarrevolusjonen i 1917 fikk Brusilov kommando over hele den russiske hæren.
Jan Christensen (billedkunstner)

Utdanning

Fra 1997 til 2000 studerte Christensen ved institutt for keramikk ved Statens Håndverks- og Kunstindustriskole i Oslo.

Utvalgte utstillinger

Christensen har stilt ut ved en lang rekke institusjoner i Norge og utlandet. Blant soloutstillinger finner man Gerhardsen Gerner både i Oslo og Berlin, i 2014 Viborg Kunsthall i Danmark, 2011 på Sørlandets Kunstmuseum i Kristiansand, 2010 på Østfold Kunstnersenter i Fredrikstad, 2009 på Kubus Lenbachhaus i München, i 2008 på Stenersenmuseet i Oslo, i 2006 Stedelijk Museum voor Actuele Kunst (S.M.A.K.) i Gent og Kunsthaus Baselland i Basel. I september I 2011 presenterte han kunstverket, En melankoli, på Oslo S. Arbeidets kunstnerisk uttrykk var hans reaksjon på hendelsene i Oslo, 22. juni 2011.
Av gruppeutstillinger kan man nevne Lights on - norsk samtidskunst på Astrup Fearnley Museet i Oslo, Momentum. Nordisk biennale for samtidskunst , kuratert av Power Ekroth & Erlend Hammer, To Be with Art is All We Ask, kuratert av Gunnar Kvaran og Therese Möllenhoff på Astrup Fearnley Museet, Oslo, Intensif-Station, kuratert av Dr. Susanne Meyer-Büser på K21 Kunstsammlung Nordrhein-Westfalen i Düsseldorf og Artsonje Center, Seoul.
Yrkestransportloven

Yrkestransportloven (egentlig Lov om yrkestransport med motorvogn og fartøy) av 1. januar 2003, har som formål å sikre kvaliteten på personer som driver med yrkestransport og prosessen firmaer bruker til yrkestransport.
Paralycaeides

Levevis

Artene lever i høytliggende fjellområder.

Utbredelse

Slekten er utbredt i den sørlige delen av Andesfjellene.
Xian Xinghai

Bakgrunn

Han var sønn av en fisker og en vaskedame, og familiens hjemstavn var i Panyu lenger inn i landet fra fødestedet hans, Macao. Han studerte musikk i Beijing, Shanghai og fra 1930 i Paris (under Vincent d'Indy og Paul Dukas).

Musiker

I 1935 vendte han tilbake til Kina for å kjempe mot de japanske okkupanter. Han ble medlem av det kinesiske kommunistparti i 1939. Fra 1940 og til sin død bodde han i Moskva.
Hans kantate Den gule flod fra 1939 (til dikt av Guang Weiran) hører til kinesisk moderne musikks mest popoulære verker. Kantaten ble senere utgangspunkt for kollektivkomposisjonen Klaverkonserten «Den gule flod». I tillegg til disse to mest kjente verkene kompoberte han innen alle de større musikkformer - to symfonier, en fiolinkonsert, fire store koralverker, nesten 300 sanger og en opera. 
Xian Xinghai prøvde, likesom de fleste kinesiske komponister på hans tid, å slå bro mellom klassisk europeisk musikk og kinesiske tradisjoner. Xian Xinghai har influert flere generasjoner av kinesiske musikere.

Oppkallelser

Xinghai musikkonservatorium, opprinnelig Guangzhou musikkonservatorium, er oppkalt etter Xian Xinghai. I Guangzhou ligger også Xinghai konserthall.  En gate i Almaty i Kasakhstan er også oppkalt etter ham.
Paulo Henrique Miranda

Karriere

Han har spilt for Internacional, Grêmio, Portuguesa, JEF United Ichihara, Vegalta Sendai og Defensor Sporting.
Dansk Folkemindesamling

Dansk Folkemindesamling er et dansk statlig arkiv for dagliglivets ikke-materielle kultur i Danmark.
Arkivet ble opprettet i 1904 med bakgrunn i blant annet Svend Grundtvigs innsamlinger fra 1843 og framover. Sammen med andre forskeres opptegnelser, herunder H.F. Feilbergs og Evald Tang Kristensen, danner disse arkivene grunnstammen i den danske folkeminnesamlingen. Museet bevarer vanlige menneskers livsoppfatninger, erindringer, tradisjoner, musikk og historier. Her forsøkes det daglige liv i historien å bli bevart for ettertiden. Særlig etter folkloristen Iørn Piøs ansettelse hos Folkemindesamlingen i 1955 ble fokus også rettet på folkeviser og skillingsviser. Folkloristen Bengt Holbek var i perioden 1962 til 1970 arkivar ved Dansk Folkemindesamling, deretter amanuensis ved samme institusjon.
Folkemindesamlingen forsker dessuten på alle befolkningsgruppers kultur og det omfangsrike arkiv tar vare på flere hundre års dokumentasjon av de menneskene og det samfunnet som ligger til grunn for dagens Danmark.
Dansk Folkemindesamling ble i 2008 slått sammen med Det Kongelige Bibliotek som hører inn under Kulturministeriet.
Det amerikanske akademi i Roma

Det amerikanske akademi i Roma – American Academy in Rome – er en forsknings- og kulturinstitusjon i Roma. Akademiet ligger på Janiculum-høyden rett vest for bydelen Trastevere.
Akademiet ble grunnlagt i 1913 ved en sammenslutning av American School of Architecture (grunnlagt 1894) og American School of Classical Studies in Rome (grunnlagt 1895).
I dag gir akademiet oppholds- og arbeidsmuligheter for forskere og kunstnere som har mottatt Rome Prize. I tillegg holdes sommerkurs innen klassiske studier, kunst og kultur.
Hovedbygningen på Janiculum er oppført i 1914, og er tegna av det kjente amerikanske arkitektfirmaet McKim, Mead, and White. Akademiet eier også Villa Aurelia, en herskapsvilla utenfor Roma fra 1650.
Gaucelm Faidit

Gaucelm Faidit (ofte også Anselm; født før 1185 i Uzerche i Limousin; død etter 1202) var en fransk trobador.
Faidit reiste rundt i Europa med sin hustru Guillelma Monja, som framførte hans dikt og sanger. Noen av diktene førte til at Richard av Poitou tok han under sin beskyttelse. Richard ble senere kong Rikard I av England. Sørgesangen Faidit laget i anledning kongens død er et eksempel på en planh over en venns bortgang. Faidit var også en lang tid ved hoffene til Bonifatius I. av Montferrat og Raymond av Azoult. Fra denne tiden ble Faidit regnet som en trobador. Omtrent 70 av sangene hans er bevart.
Det er mulig – men omstridt – at Gaucelm deltok i det tredje korstoget fra 1189 til 1191. Man regner som bevist at han i 1202 fulgte med tjenesteherren Bonifatius for å delta i det fjerde korstoget. Fra 1202 forsvinner Faidit sporløst ut av historien. Spekulative fortolkninger av enkelte sangtekster antyder at han fortsatt var i live rundt 1220.
Stuping under Sentralamerikanske og karibiske leker 2010

Stuping under Sentralamerikanske og karibiske leker 2010. Stuping var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var tyvende gangen som stuping var med i de sentralamerikanske og karibiske leker. Det var åtte øvelser, 1- og 3 meter sviktstup og 10 meter tårnstup for både menn og kvinner og 3 og 10 meter synkronstup for menn. Mexico ble beste nasjon, de vant alle åtte gullmedaljene.
Consumer Electronics Show

Consumer Electronics Show (CES) er en messe for forbrukerelektronikk som startet i juni 1967 og sponses av Consumer Electronics Association. Den holder til i Las Vegas Convention Center.
I begynnelsen holdt den til i New York. I 1978–1994 var messen alltid sesongsoppdelt og ble holdt to ganger i året, i januar i Las Vegas som Winter Consumer Electronics Show (WCES) og i juni i Chicago i Illinois som Summer Consumer Electronics Show (SCES).
Vinterversjonen i 1995 ble holdt som planlagt, med suksess, men sommervarianten begynte å tape popularitet. Man begynte da å diskutere å flytte den rundt på forskjellige steder i USA, men samme weekend var Electronic Entertainment Expo på vei og lagt til USAs vestkyst. Vintervarianten i 1996 ble holdt i Las Vegas i januar, fulgt av en sommervariant i Orlando i Florida. Vintervarianten i 1997 ble også en suksess. Neste sommervariant skulle holdes samtidig som Spring COMDEX i Atlanta, men ble avlyst.
I 1998 gikk man tilbake til én gang i året, i Las Vegas der den sammen med CONEXPO-CON/NAG tilhører de større messene på sitt sted, og det tar 18 dager å bygge opp alt, drive messen og deretter bygge den ned.
Tine Teigene Dalen

Resultater

Dalen vant sin første NM-medalje som senior ved NM i friidrett 2008. Her vant hun bronse på 1000 meter stafett, sammen Therese Bache, Siri Eritsland og Alvilde Ossum. Året etter vant hun NM-sølv på 400 meter hekk, bak Hege Vold. 
Ved NM i friidrett 2011 vant hun sitt første NM-gull, da SK Vidar vant gull på 1000 meter stafett. De andre på laget var Astrid Mangen Cederkvist, Folake Sekinat Akinyemi og Line Kloster. Hun deltok også på 100 meter hekk, men endte her på femteplass.
World Trade Center Mexico

World Trade Center Mexico by er et bygningskompleks i Mexico by. Den mest iøynefallende og kjente av bygningene er den 207 meter høye Torre WTC, som er Mexico bys tredje høyeste bygning (medregna antenna). Komplekset inneholder blant annet et konferansesenter, kultursenter, kino, shoppingsenter, parkeringshus, samt den roterende restauranten Belini og baren Sky Bar på toppen. Polyforum Cultural Siqueiros er også en del av World Trade Center. Fram til ombygginga i 1995 var komplekset kjent som Hotel de México.
World Trade Center Mexico ligger langs Avenida de los Insurgentes.
Personlighetstest

Personlighetstest er en psykologisk metode som tar sikte på å vurdere en persons egenskaper og karakteristiske reaksjonsmåter. Den vanligste type personlighetstest er spørreskjemaet, som består av et stort antall spørsmål eller såkalte testledd. På bakgrunn av besvarelsen genereres en personlighetsprofil.

Oversikt

I løpet av de siste hundre årene har forskningen innen psykologi generelt og personlighet generelt utviklet seg kraftig, og det eksisterer i dag en rekke forskjellige type tester. Noen tar sikte på å beskrive alle sider ved personen, mens andre bare beskriver spesifikke områder.
Personlighetstester benyttes i helsevesenet, i arbeidslivet og i skoleverket. I helsevesenet benyttes tester av psykologer og psykiatere til diagnostisering, forskning og terapi. I arbeidslivet benyttes testene i rekruttering, lederutvikling og karriererådgivning. I de senere år har personlighetstester også dukket opp i skoleverket, oftest i forbindelse med karriereveiledning og yrkesvalg.

Kritikk

Personlighetstesters nytteverdi har vært omdiskutert, og i henhold til Norsk Psykologforening så finnes det svært mange useriøse personlighetsttester. En av de som har vært mest kritiske til bruk av personlighetstester er den amerikanske forfatteren Annie Murphy Paul i boken The cult of personality testing. For å gjøre noe med de useriøse testene har Det Norske Veritas utviklet en sertifiseringsordning for å sikre god kvalitet i det norske testmarkedet basert på STNs faglige rammeverk for sertifisering av tester. For øyeblikket er det kun 6 Veritassertifiserte arbeidspsykologiske testbatterier: Shapes, Opq32r, Hogans Personlighets Inventorium, Master Person Analyse, B5-Plus og Scales.
Gambia under Afrikamesterskapet i friidrett 2012

Resultater (ufullstendig)

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Ashokas edikter

Ashokas edikter er en samling av 33 inskripsjoner i brahmiskrift som finnes på flere Ashokasøyler som er spredt over det indiske subkontinent. Søylene ble reist av mauryaregenten Ashoka den store (334-232 f.Kr.). Ediktene representerer leveregler i buddhismen, og er spredt over områder i dagens Bangladesh, India, Nepal, Afghanistan og Pakistan. Ediktene forteller om Ashoka’s syn på dhamma eller Buddhas lære, og hvordan den kan løse noen av problemene i et komplekst samfunn. Ifølge ediktene ble buddhismen spredt så langt unna som til Middelhavet, og mange buddhistiske monumenter ble skapt i disse fjerne områdene.
Furuset

Navn og historie

Furuset har navn etter Furuset-gårdene: Øvre Furuset, ligger der Strømsveien 380 ligger i dag, og Nedre Furuset, ligger der Micheletveien 37 ligger i dag. På 1300-tallet er Furuset nevnt som navn på sogn og en trekirke. Kirken var forsvunnet i 1595.

Bebyggelse

Gamle Furuset i hellingen mot vest fra Ulsholtveien mot Professor Birkelands vei og nord mot Gransdalen og Maria Delhis vei er et villaområde. Området rundt Furuset senter ble bygget ut med blokker på 1970-tallet. Vest i området ved Professor Birkelands vei ligger et industri- og terminalområde.
På Trygve Lies plass ved senteret står en statue av Trygve Lie, utført av Nico Widerberg og avduket av kong Harald i 1994. Furuset senter (kjøpesenter, REMA 1000, postkontor, bibliotek, svømmehall, idrettshall og bydelsadministrasjon) ble åpnet i 1979. Furuset Forum (håndball- og ishockeyhall) er fra 1990-tallet. Vest for senteret og hallen åpnet Furuset aktivitetspark i 2008.
Furuset kirke i Ulsholtveien 37, en moderne kirkebygning med stor virksomhet, ble innviet i 1980. Ved kirken ligger Furuset kulturpark. Moskeen Bait-un-Nasr ble åpnet i 2011 sør for senteret.
Furuset skole fra 1861 ligger i Furusetveien 15 og Gran skole fra 1978 ligger i Granstangen 50. Ved Gran skole åpnet i 2013 Verdensparken med parkouranlegg.